stanford-oval/wikipedia huggingface dataset:
דוד מינץ
פסיקתו > נזיקין

בדיון שעסק באחריותה של הרשות הפלסטינית לפעולות טרור, מינץ הסכים לדעת הרוב כי תשלום כספים על ידי הרשות הפלסטינית לאסירים ביטחוניים ולבני משפחותיהם הוא בבחינת אשרור של פעולות טרור שביצעו האסירים כמשמעות המונח בסעיף 12 לפקודת הנזיקין, כך שניתן להטיל על הרשות הפלסטינית את האחריות על תוצאותיהן. נוסף על כך סבר בדעת יחיד כי אין לשלול באופן עקרוני את האפשרות להטיל פיצויים עונשיים על מאשרר, וכי אף יש להורות כן בנסיבות המקרה הספציפי.
במקרה אחר סבר מינץ כי הטלת אחריות נזיקית על רשויות המדינה בגין רשלנות בקשר לפעולות פיקוח ואכיפה צריכה להיעשות במקרים חריגים ונדירים בלבד, קל וחומר כאשר מדובר בגורם מאסדר.
במקרה נוסף הצטרף מינץ לדעת הרוב לפיה אופניים חשמליים מצויים מחוץ לגדרו של "רכב מנועי" כהגדרתו בחוק פיצויים לנפגעי תאונות דרכים, התשל"ה-1975.
פסיקתו > מיסים

למינץ פסיקות בולטות בתחום דיני המס:
קיבל את ערעור רשות המסים וקבע יש לסווג הכנסות שנצמחו לנישומים מהשכרה של למעלה מ-20 דירות, שכולן או מרביתן מיועדות למגורים, כהכנסות מעסק.
קבע כי הטבת המס הקבועה בסעיף 94ב לפקודת מס הכנסה [נוסח חדש] העוסק במכירת מניות חברה בעלת "רווחים ראויים לחלוקה", אינה חלה על מכירת מניותיה של חברה זרה המוחזקות בידי חברה ישראלית.
במקרה שבו חברה בת העניקה לחברת אם שירותי מחקר ופיתוח כאשר הוסכם כי התמורה בגין שירותים אלה תשולם בשיטת "Cost Plus", וכאשר במקביל סוכם כי חברת האם תעניק לעובדי חברת הבת אופציות לרכישת מניות חברת האם – קבע כי אין להשמיט את עלות הקצאת האופציות לעובדים מבסיס העלות אשר ממנו חושב הרווח, וכי עלות הקצאת האופציות אינה הוצאה המותרת בניכוי.
קיבל את עמדת הנישומה, עמינח, וקבע כי לא מוטלת עליה חובת ניכוי מס במקור לסוחרים המשווקים את מוצריה בגין הטבות שקיבלו בשווה כסף. זאת שכן לא מדובר במערכת שירותים דו-כיוונית, אלא במערכת הדומה יותר במאפייניה לעסקה חד-כיוונית בין יצרן לסוחר, תוך הענקת הטבה כספית לסוחר בגין היקף רכישותיו, מבלי שמוענק בתמורה "שירות" ליצרן החורג מפעולת מכירת מוצרים שגרתית.
הצטרף לדעת רוב, שאושררה בדיון נוסף, כי סכומי כסף של נישום שחולטו במסגרת פסק דין שניתן נגדו בהליך פלילי, אינם ניתנים לניכוי מהכנסתו החייבת.
דחה טענה של נישומה, עמותה העוסקת בהפעלת קבוצת כדורגל, לפיה תקנות מס הכנסה (ספורטאי חוץ) קובעות סכום נורמטיבי שניתן לנכותו ללא צורך בהוכחה או בהוצאה בפועל, וקבע כי על הספורטאי להציג מסמכים וקבלות להוכחת ההוצאות שהוציא בעד ארוחות.
קבע כי בשני שלבי הליכי השומה המתנהלים אצל פקיד השומה, קיימת חובה לתת לנישום הזדמנות סבירה להשמיע את טענותיו. בכלל זה על פקיד השומה לשקול את טיעוני הנישום בכובד ראש, בנפש חפצה ובאובייקטיביות. עם זאת, הפרת החובה אינה מובילה באופן אוטומטי לביטול השומה, על פי תורת הבטלות היחסית. באותו עניין גם נקבעו הוראות בנוגע לנטלי השכנוע בהתייחס לפסילת ספרים במקרים שונים.
במקרה של חברת תיווך ישראלית שגבתה עמלה מבנק ישראלי ומבנק זר ביניהם תיווכה - קבע מינץ כי הנישומה חייבת במע"מ, תוך שהוא מכריז על בטלותה של הלכת קסוטו, לפיה פטור ממע"מ בגין מתן שירות לתושב חוץ על פי ס' 30(א)(5) לחוק מס ערך מוסף תלוי במקבל השירות העיקרי. מינץ קבע שהתיקון לחוק נועד לבטל את הלכת קסוטו ולקבוע כלל פשוט לפיו בכל עסקה בה ניתן שירות גם לתושב ישראל - לא יהיה פטור ממע"מ.
פסיקתו > מעצר וחיפוש

בדיון על חישוב חמשת ימי מעצר הגישור בעקבות הצהרת תובע, היה מינץ בדעת מיעוט שניתן להרחיב את מעצר הגישור עד 120 שעות משעת הדיון במעצר.
בהתייחס לשאלה אם שוטר רשאי לערוך חיפוש על גופו של אדם בשדה תעופה לצורך איתור סמים מסוכנים בלא קיומו של חשד סביר לכך שהוא נושא עמו סם, סבר מינץ בדעת מיעוט כי התשובה לכך חיובית. לצד זאת הודגש כי סמכותה של המשטרה לבצע בדיקות סמים אקראיות אין פירושה כי המשטרה יכולה לפעול באופן שרירותי או תוך תיוג פסול.
פסיקתו > פלילים וענישה

בדעת מיעוט, הגם שהסכים לדעת הרוב שיש להקל בעונשו של נאשם בהברחת רכבי שטח לרצועת עזה, סבר שלא ניתן להסתפק בעונש של עבירות שירות ודרש שיוטל עונש מאסר מאחורי סורג ובריח.
קבע בדעת רוב כי בבחינת היקפה של עבירת הפרת אמונים בתאגיד, נדרשת זהירות בהיקש מהנורמות הפרשניות הנהוגות ביחס לעבירה של הפרת אמונים על ידי עובד ציבור, במיוחד כשמדובר בעובד "רגיל" שאינו נושא משרה בחברה ושאינו בכיר ובפעילות של ניגוד עניינים. בפסק הדין נקבעו אמות המידה לבחינת היסוד העובדתי בעבירת הפרת אמונים בתאגיד.
קיבל את ערעור המדינה על החלטת בית המשפט המחוזי בתל אביב לבטל שניים מהאישומים שהוגשו נגד שאול אלוביץ' (חברות בשליטתו), אור אלוביץ', עמיקם שורר ולינור יוכלמן בהתייחס להדלפת חומרים ומסמכים מוועדות בלתי תלויות שהוקמו במסגרת הליכי אישור העסקאות המכונות "עסקת בזק-יס" ועסקת "יס-חלל".
פסיקתו > זכות הציבור לדעת

ביולי 2016 פסק כשופט מחוזי שאין על ראש הממשלה בנימין נתניהו, לחשוף לציבור את מועדי שיחות הטלפון שהתקיימו בינו ובין המו"ל והעורך הראשי של ישראל היום. מינץ נימק ש"ראוי להגן על פרטיותם של אנשים פרטיים המקיימים שיחות עם רעיהם". פסיקתו זו נהפכה בערעור שהוגש לבית המשפט העליון, בנימוק שבמקרה זה "שקיפות ציבורית באשר לקשרים ולאינטרסים של נושא משרה שלטונית אל מול גורמים פרטיים, היא בעלת חשיבות שקשה להפריז במשקלה לתקינות שלטונית", כולל לעניין "מגבלות בגין ניגוד עניינים שעל נושא משרה ליטול עצמו בטיפול בעניינים הנוגעים לחבריו".
פסיקתו > מעמד אישי

בדיון נוסף של שבעה שופטים היה מינץ בעמדת יחיד שצו הורות פסיקתי לבן זוג ליילוד בהליך פונדקאות בחוץ לארץ, איננו חל רטרואקטיבית.
בעניין אחר קבע מינץ כי הגם שבית המשפט מחויב ליתן לעקרון טובת הילד משקל בעת הפעלת סמכויותיו, אין בכוחו לגבור על הוראתו המפורשת של חוק אימוץ ילדים לפיה תנאי לסמכותו של בית משפט לדון בהליך מכוח החוק הוא תושבות המאמץ.
ממאמריו

השופט מינץ פרסם במהלך השנים מספר מאמרים:
דוד מינץ, ‏השותפות הנישואית והערבות ההדדית בין בני זוג בפשיטת רגל - עיון מחדש, דין ודברים ‏ט 105 (2015)
דוד מינץ, ‏שותף ושותף פושט רגל בשותפות פושטת רגל, משפטים ‏מו 65 (2017)
דוד מינץ ואלעד שפיגלמן "'את בכורתי לקח והנה עתה לקח את ברכתי': נטילת כוחו של השעבוד הקבוע" ספר אשר גרוניס 659 (2022)
דוד מינץ "עיונים באחריות נושאי משרה בתאגיד בחדלות פירעון וההצדקות לה" ספר מרים נאור 573 (2023)
ברחוב ירמיהו

|  מידע כללי |
| --- | --- |
 מאת:  לבי דאון
 איורים:  לנה גוברמן
 שפת המקור:  עברית 
 סוגה:  ספרות ילדים 
 הוצאה
 הוצאה:  הוצאת כנרת
 תאריך הוצאה:  2008
 עורך:  יעל גובר
 
ברחוב ירמיהו הוא ספר ילדים מאת הסופרת לבי דאון. הספר יצא לראשונה בשנת 2008 בהוצאת כנרת, הוא נערך על ידי יעל גובר, ואויר על ידי לנה גוברמן.
עלילת הספר

על פי הסופר יהודה אטלס בכתבה בעיתון הארץ, הסיפור עוסק במשפחה בשם חרובי הכוללת בתוכה את ההורים נילי - בתם, והחתול. משפחת חרובי נורא סובלת מכל רעש, ואפילו עד לזמן מסוים העלילה מצליחה ל"השליט טרור של שקט" על סביבתה, אך השקט הזה מסתיים ברגע שבו על יד ביתם מתחילים לבנות גן ציבורי חדש. המשפחה מחליטה לצאת להפגנה נגד בניית הגינה ומנסה גם לשכנע את שאר תושבי השכונה להצטרף אליה להפגין, אך ניסיונם של המשפחה כושל וכל תושבי השכונה דווקא בעד בניית הגן.
לפי אתר החדשות הישראלי "nrg", השינוי הגדול בעלילה חל כאשר נילי פרצה בצחוק - "לרגע אחד שונה ומוזר, טיפס לו על נילי דגדוג לא מוכר", צחוקה של נילי הוא זה ששבר את "צו השתיקה" של משפחת חרובי. "ניצחון הצחוק על הדאגה" חותם את הסיפור, משפחת חרובי משתכנעת שגן ציבורי שכונתי הוא רעיון לא רע.
ביקורות

הספר קיבל הרבה ביקורות טובות ששיבחו אותו. לפי הסופר יהודה אטלס, הספר מיוחד במינו ונדיר למצוא אחד שכתוב כך כל טוב כמוהו. כמו כן, באתר החדשות הישראלי מהללים את הספר וטוענים כי הוא יצירת אומנות ברמה גבוהה, הדמויות יוצאות דופן בייחודן והטקסט כתוב לפרטים, בצורה גאונית ועם חריזה יוצאת דופן. נוסף על זה, נטען כי הספר טוב לחינוך הילדים, כי מובא בו הערך החשוב של השכנות והוא כולל ציורים מפתחי יצירתיות.(ברכת חברים). גם דליק ווילניץ טוען, הספר יכול לשעשע לא רק את הילדים אלא גם את הוריהם ולגרום לכיף גדול.
איורי הספר

לפי כתבת עיתון הארץ, של הסופר יהודה אטלס, ליבי דאון ולנה גוברמן לקחו השראה רבה לספר מרחוב ירמיהו "האמיתי" שנמצא בתל אביב. רחוב ירמיהו הוא מרחב המחיה של ליבי דאון כי ליבי עצמה מתגוררת ברחוב אוסישקין הסמוך לו. אך לעומתה לנה גוברמן שמתגוררת כלל ברמת גן ,גם היא רצתה לעשות עבודה טובה ואיכותית באיור הספר, אז בכדיי לקלוט את כל המראות והמאפיינים של הרחוב, הגיעה לבקר בו לא מעט. הדברים שנקלטו במצלמתה, הועברו לאיורי הספר שיצרה על ידי תפירה, סריגה ופיסות בד צבעוניות. בראיון לערוץ 23 לשעבר עם דליק ווליניץ, הזכירה וציינה לנה, כי בדרך כלל היא מאיירת בצורה המסורתית-עיפרון וצבע ,אך שהפעם החליטה להיכנס להרפתקה של איור מעשי יותר, שלא נעשה רק בעיפרון וצבע, ושלבסוף ההרפתקה הזו הצליחה לה מאוד.
הקשר בין ליבי דאון ללנה גוברמן

על פי כתבת עיתון הארץ, הדבר שחיבר ביניהן הוא ששתיהן דוברות רוסית. ובנוסף לכך לשתיהן יש בת בשם נויה. בזמנו, ליבי דאון כתבה ספר ילדים ותרגמה שני ספרים. ולנה גוברמן איירה שישה ספרים. כאשר קיבלה לנה את פרס מוזיאון ישראל על איוריה ל"בועות הסבון של גלי", ליבי דאון יזמה איתה קשר. בראיון לערוץ 23 לשעבר מוסיפים ואומרים, שכשליבי ראתה את איוריה של לנה, היא מאוד התחברה אליהם. לאחר מכן, ליבי כתבה את "ברחוב ירמיהו" ושלחה ללנה וכך הן שיתפו פעולה.
טכניקת האיור המיוחדת של לנה גוברמן

לפי ספרית מיכל, לנה גוברמן משתמשת בטכניקת איור לא רגילה. האיורים עשויים מפיסות בד במגוון צבעים וקוויהם רקומים בחוט ובמחט. על פי כתבת עיתון הארץ, האיור מלא בשפע של פרטים, ובכל הסתכלות ניתן להבחין בפרטים חדשים. נוסף על כך לפי האתר ברכת חברים, הפירוט גורם לך להרגיש כאילו האיור הוא מוחשי והדבר נותן תחושה שרוצים להרגיש את הספר. כמו כן בספרית מיכל מצוין, שעל אף העבודה הקשה והמפורטת של האיור, לנה הצליחה להגיע לתוצאה קלילה.
הערות שוליים

1 2 3 4 5  יהודה אטלס, ברחוב ירמיהו: יצירת מופת ילדים, באתר הארץ, 18 בפברואר 2009
1 2  תענוג של קריאה ברחוב ירמיהו, באתר nrg
1 2  BiRechov Yirmiyahu- children's book with textile eye candy • Birkat Chaverim Blog, Birkat Chaverim Blog, ‏2009-12-27 (באנגלית אמריקאית)
1 2 3 4  Benny Daon (2009-03-24), המלצה חמה מדליק לרחוב ירמיהו, נבדק ב-2024-06-14
↑  bgreensm_admin, רחוב ירמיהו, באתר בית מיכל, ‏2019-10-17
דמיאן הארדונג

| --- | --- |

 לידה:  7 בספטמבר 1998 (בן 26) הרפובליקה הפדרלית של גרמניה 
 מדינה:  גרמניה 
 https://www.rietz-management.de/index.php?id=738
 פרופיל ב-IMDb
 
דמיאן הארדונג (בגרמנית: Damian Hardung נולד ב-7 בספטמבר 1998) הוא שחקן גרמני.
ביוגרפיה

נולד ב-7 בספטמבר 1998, הארדונג נולד בקלן. הוא כדורגלן נלהב, הוא למד ושיחק באקדמיה לנוער של קבוצת הכדורגל פורטונה קלן. בגיל 14 נסע ניו יורק במלגה לסטודנטים מחוננים. מאוחר יותר למד רפואה.
קריירה

הארדונג עשה את הופעת הבכורה שלו בגיל 12 עם כמה סרטים קצרים בגרמנית בהם Der Magische Umhang ו-Die Könige der Straße . הופעות נוספות במסך הגיעו לאחר מכן בסדרות הטלוויזיה Transpapa, Unter Frauen, ו-Die Holzbaronin . את התפקיד הראשי הראשון שלו גילם את תומאס בסרט "קלרה והדובים" בשנת 2013.
בין 2015 ל-2017, הארדונג שיחק את יונאס נוימן בכל שלוש העונות של סדרת הטלוויזיה הגרמנית "VOX Club der roten Bänder". לאחר מכן הופיע בתפקיד ראשי בסרט "הילדה היפה ביותר בעולם" משנת 2018, עיבוד קומדיה גרמנית מודרנית למחזה סיראנו דה ברז'רק. הוא גם הופיע בסדרת הטלוויזיה Spides .
בשנת 2019 שיחק בתפקיד ראשי במיני-סדרת הטלוויזיה "שם הוורד" בתור אדסו, לצד רופרט אוורט וג'ון טורטורו. תפקידו הבא היה בסדרה הגרמנית "איך למכור סמים באינטרנט" בהפקת שירות הזרמת המדיה נטפליקס ששודרה במאי, בתור דניאל ריפרט. הארדונג שיחזר את התפקיד בסדרת הספין-אוף בשנת 2022 "בובה".
בשנת 2023 גילם הארדונג את וויני וולף בסדרת הטלוויזיה "Our Wonderful Years". בהמשך, שיחק את מנפרד קובלר בדרמה ההיסטורית "Stella. A Life." המבוסס על חייה של סטלה גולדשלאג (1922–1994), יהודייה גרמנייה שעבדה כמודיעה עבור הגסטפו במהלך מלחמת העולם השנייה והתחקה אחר יהודים שהסתתרו.
באותה שנה, הוא לוהק לתפקיד ראשי בעיבוד הטלוויזיה לרומן רב המכר "Save Me" של מונה קסטן. הסדרה, שכותרתה מקסטון הול - העולם בינינו, שודרה בשנת 2024 בפריים וידאו. הסדרה חודשה לעונה שנייה במאי 2024.
חיים אישיים

אחיו ליאון למד גם הוא רפואה וזוג האחים היה בין אלו שחיסנו את הציבור הגרמני במהלך מגפת הקורונה בגרמניה. הוא תומך בפעילות גרינפיס נגד שינויי האקלים, וביקר באנטארקטיקה ב-2022.
הערות שוליים

1 2  Sharma, Aayush (5 ביולי 2021). "Netflix 'How to Sell Drugs Online (Fast) Season 3 Full Cast List: Meet stars of comedy-drama". Meaww. נבדק ב-15 במאי 2024. {{cite web}}:  (עזרה)
1 2  Müller, Annika (14 ביוני 2023). "Celebrities are happy about the series camp festival in Cologne". ksta.de. נבדק ב-15 במאי 2024. {{cite web}}:  (עזרה)
↑  Maurus, Kim (9 בינואר 2023). ""You actually want to be happy, but you know that's not possible."". Faz.net. נבדק ב-15 במאי 2024. {{cite web}}:  (עזרה)
↑  Erdmann, Nicola (6 בספטמבר 2018). ""In school you only fake self-confidence"". Welt.de. נבדק ב-15 במאי 2024. {{cite web}}:  (עזרה)
↑  ""Aren't you the guy who sells drugs?"". ksta.de. 16 באפריל 2023. נבדק ב-15 במאי 2024. {{cite web}}:  (עזרה)
↑  Blum, Gillian (11 במאי 2024). "Who Is Damian Hardung? 4 Things to Know About Maxton Hall Actor". thedirect. נבדק ב-15 במאי 2024. {{cite web}}:  (עזרה)
↑  "Gewonnen! "Club der roten Bänder" räumt einen Emmy Award ab". promiflash.de. 11 באפריל 2018. נבדק ב-15 במאי 2024. {{cite web}}:  (עזרה)
↑  "Endlich eine Heldin mit Abgründen". Deutschlandfunkkulter.de. 1 בספטמבר 2018. נבדק ב-15 במאי 2024. {{cite web}}:  (עזרה)
↑  Morrow, Jerome (8 ביוני 2020). "Spides receives UK Premiere on Syfy". Screen Anarchy. נבדק ב-15 במאי 2024. {{cite web}}:  (עזרה)
↑  Vivarelli, Nick (16 באוקטובר 2017). "John Turturro to Play Monk William of Baskerville in Name of The Rose TV Adaptation". Variety. נבדק ב-15 במאי 2024. {{cite news}}:  (עזרה)
↑  Scott, Sheena (24 ביולי 2020). "'How To Sell Drugs Online (Fast)': A Sharp German Series On Netflix". Forbes. נבדק ב-15 במאי 2024. {{cite web}}:  (עזרה)
↑  Souza Carlos, Diego (10 במאי 2024). "Damian, de Maxton Hall, já conquistou o coração do público: Sabia que o ator já fez uma série da Netflix?". Adorocinema.com. נבדק ב-15 במאי 2024. {{cite web}}:  (עזרה)
↑  "Series star Damian Hardung: "My role has a scent" – news". Breaking Latest. 5 במרץ 2023. נבדק ב-15 במאי 2024. {{cite web}}:  (עזרה)
↑  Robinson, Abby (9 במאי 2024). "Maxton Hall cast: Who stars in the Prime Video teen drama?". Radio Times. נבדק ב-15 במאי 2024. {{cite web}}:  (עזרה)
↑  Devore, Britta (17 במאי 2024). "Your Latest Teen Drama Obsession Is Getting a Second Season". Colllider. נבדק ב-18 במאי 2024. {{cite web}}:  (עזרה)
↑  Schmalenberg, Detlef (1 בפברואר 2022). "Netflix actor and his brothers vaccinate in Deutz". ksta.de. נבדק ב-15 במאי 2024. {{cite web}}:  (עזרה)
↑  ""How To Safe the World Online (Fast)" – how a young actor wants to become a penguin and world saver". Stern.de. 31 בינואר 2022. נבדק ב-15 במאי 2024. {{cite web}}:  (עזרה)
| --- | --- |
בקרת זהויות :  GND: 1061583031  ISNI: 0000 0004 4340 5374  VIAF: 311636560   WorldCat (עם VIAF): 311636560
צבא ניו זילנד

| --- | --- |

 
 זרועות
  חיל האוויר המלכותי של ניו זילנד
  צבא ניו זילנד
  הצי המלכותי של ניו זילנד
 עיטורים ומבנה פיקודי
 עיטורי כוחות ההגנה של ניו זילנד
 דרגות כוחות ההגנה של ניו זילנד
 היסטוריה צבאית
 היסטוריה צבאית של ניו זילנד
 היסטוריה של ניו זילנד
סמל צבא ניו זילנד
צבא ניו זילנד (באנגלית: New Zealand Army; במאורית: Ngāti Tūmatauenga – "שבט אלוהי המלחמה"), הוא זרוע היבשה של כוחות ההגנה של ניו זילנד המאויש בכ-4,500 איש בשירות קבע, 2,000 איש בשירות מילואים וב-500 אזרחים. שמו הנוכחי של הצבא אומץ בערך בשנת 1946 וקודם לכן כונה "הכוחות הצבאיים של ניו זילנד" (New Zealand Military Forces). ההיסטוריה של צבא ניו זילנד מתחילה מהמיליציות של המתיישבים בשנת 1845.
חיילי צבא ניו זילנד שירתו בהצטיינות בעימותים הצבאיים העיקריים של המאה העשרים, כולל מלחמת הבורים, מלחמת העולם הראשונה, מלחמת העולם השנייה, מלחמת קוריאה, מצב החירום במלאיה, העימות בבורנאו ובמלחמת וייטנאם. מאז שנות השבעים משתתף הצבא במשימות שונות לשמירת שלום ברחבי העולם. למרות היותו צבא קטן, הוא ממשיך להיות מחויב למשימות אלה. בין השאר שירתו חיילי הצבא עד לאחרונה במשימות שמירת השלום במזרח טימור, באיי שלמה ובעוד משימות שמירת שלום מטעם האו"ם. הצבא לקח חלק במלחמת המפרץ וחייליו נמצאים עד היום באפגניסטן.
היסטוריה > מלחמות המוסקט, ההתיישבות ומלחמות הקרקעות

למושג המלחמה חלק מרכזי בחייו ובתרבותו של העם המאורי. השנים הראשונות של ההתיישבות האירופאית בניו זילנד עמדו בסימן מלחמות המוסקט. מלחמות שבהן נעשה שימוש בנשק קר התנהלו במשך שנים רבות בין השבטים המאורים היריבים. אך עם הגעתם של המתיישבים האירופאים ותחילת הסחר בינם לבין המאורים, רכשו המאורים את כלי הנשק הקר ובייחוד את רובי המוסקט. כאן הופר האיזון שבין השבטים המאורים השונים ובסדרה של מלחמות שהתנהלו בין השנים 1807 ועד חתימת הסכם ואיטנגי ב-1840, שהסדיר את היחסים בין השבטים ואת היחסים בינם לבין המתיישבים והממשלה ואת מעמדה של ניו זילנד כמושבה בריטית. כחמש שנים לאחר חתימת הסכם ואיטנגי הופר השקט והחלו מלחמות הקרקעות בין המאורים לבין המתיישבים שנמשכו לסירוגין בין השנים 1845 עד 1872. פועל יוצא של מלחמות הקרקעות הוא הקמתן של מיליציות המתנדבים השונות שלחמו במאורים לצדם של חיילי הצבא הקולוניאלי הבריטי ובהדרגה תפסו את מקומו. הכוח הצבאי הסדיר והקבוע הראשון שהוקם ב[-1862 היה "כוח ההגנה הקולוניאלי" (Colonial Defence Force). ב-1867 החליף אותו "כוח המשטרה החמושה" (Armed Constabulary), שמילאה הן תפקידי אכיפת חוק רגילים והן תפקידים צבאיים. מאוחר יותר, ב-1886 שונה שמו של כוח המשטרה ל"כוח המשטרה של ניו זילנד" (New Zealand Constabulary Force) שהתרכז רק בתפקידי אכיפת החוק והכוח הצבאי שהוקם נקרא "המיליציה הקבועה" (Permanent Militia) ובהמשך נקרא "הכוח הקבוע" (Permanent Force).
היסטוריה > דרום אפריקה 1899–1902

חיל המשלוח הראשון מטעם צבא ניו זילנד השתתף במלחמת הבורים והפליג לדרכו באוקטובר 1899. בסך הכול נשלחו לדרום אפריקה 10 חיילות משלוח. אנשיהם של כוחות אלה היו רובאים רכובים והראשונים שמביניהם הצטרכו לממן את רכישת הסוסים שלהם, את הציוד ואת כלי הנשק.
היסטוריה > חוק ההגנה 1909

חוק ההגנה (Defence Act 1909) שהחליף את המערכת ההתנדבותית הישנה, עיצב מחדש את מבנה הכוחות על בסיס האוכלוסייה המקומית וגילם בתוכו את העיקרון של השירות הכללי על פי גילאים. על פי החוק הוקם כוח טריטוריאלי, בעל כוח צבאי המצויד היטב של 30,000 איש. כוחות אלה, יחד עם כוחות המילואים היוו את הקו הראשון של המערכת הלוחמת. הקו השני הורכב ממועדוני רובאים למיניהם. על פי החוק, כל גבר מגיל 14 ועד גיל 25, הכשיר פיזית, נדרש לקחת חלק בתפקידי הגנת המושבה. לאחר מכן ועד גיל 30 נדרשו האנשים להיות זמינים ככוחות מילואים. ההכשרה הצבאית החלה כבר בגיל 12 בו ביצעו הנערים סוגים מסוימים של אימונים צבאיים ובגיל 18 הצטרפו כבר ממש לכוחות הצבאיים. לאחר גיל 30 ועד גיל 55 יכלו האנשים להיקרא לדגל מתוקף פקודת המיליציות (Militia Act).
היסטוריה > מלחמת העולם הראשונה

עם פרוץ מלחמת העולם הראשונה הוקם "חיל המשלוח של ניו זילנד" (New Zealand Expeditionary Force – NZEF), שחייליו נלחמו לצד חיילי צבא אוסטרליה כגייסות הצבא האוסטרליים והניו זילנדיים – אנזא"ק (Australian and New Zealand Army Corps – ANZAC) במערכת גליפולי ב-1915. לאחר מכן הוקמה דיוויזיית חיל רגלים שנשלחה לחזית המערבית באירופה ובריגדת הרוכבים נלחמה בסיני ובארץ ישראל.
כ-100,000 איש מתוך אוכלוסייה של קצת יותר ממיליון השתתפו במלחמה. 42% מהגברים בגיל הגיוס. מספר הנופלים במלחמה הגיע ל-16,697 חיילים ניו זילנדים ומספר הפצועים הגיע ל-41,317 (58% נפגעים). עוד כאלף איש נפטרו בחמש השנים שלאחר המלחמה כתוצאה מפציעותיהם ומבין אלה שנשארו בשירות צבאי על אדמת ניו זילנד מתו 507.
היסטוריה > מלחמת העולם השנייה

במלחמת העולם השנייה הוקמה הדיוויזיה השנייה (2 NZEF) שנלחמה בפלישה צבאות הציר ליוון, בקרב על כרתים, במערכה במדבר המערבי ובזירה האיטלקית. אחת מהיחידות המפורסמות שהשתתפו במלחמה היה "הגדוד המאורי ה-28" (Māori Battalion). בעקבות כניסתה של יפן למלחמה הוקמה הדיוויזיה השלישית – 2 NZEF IP (in Pacific) שנלחמה במערכה באוקיינוס השקט בכובשם מספר איים מידי היפנים. ניו זילנדים לחמו גם במסגרת כוחות מיוחדים שונים כמו קבוצת המדבר ארוכת הטווח (Long Range Desert Group – LRDG) בצפון אפריקה ויחידה מיוחדת Z ‏(Z Special Unit) בחזית האוקיינוס השקט.
כחלק מההכנות לאפשרות של פריצת מלחמה באוקיינוס השקט, הורחבו ב-1941 הכוחות הצבאיים שהוצבו בניו זילנד. ב-1 בנובמבר הוקמו 3 בריגדות נוספות ו-3 דיוויזיות מרחביות שתיאמו את מערך ההגנה על המדינה. בעקבות ירידת הסיכוי לפלישה לניו זילנד, צומצם ב-1943 מספר הכוחות הללו מ-22,358 ל-11,530. כוחות אלה סיימו את תפקידם ב-1 באפריל 1944.
היסטוריה > לאחר המלחמה

צבא ניו זילנד נוצר רשמית במתכונתו הנוכחית לאחר מלחמת העולם השנייה. תשומת הלב העיקרית התמקדה ביצירתו של כוח משלוח שישלח מעבר לים במקרה של מלחמה נגד ברית המועצות. חובת התייצבות לאימונים הונהגה כדי להכין את כוח האדם לאפשרות שהכוח יוקם. כוח זה בסדר גודל של דיוויזיה כונה 3 NZEF.
היסטוריה > מלחמת קוריאה

העימות הצבאי הראשון לאחר מלחמת העולם השנייה שבו השתתף צבא ניו זילנד היה מלחמת קוריאה, אשר החלה בפלישתו של צבא קוריאה הצפונית לשכנתה הדרומית ב-25 ביוני 1950. לאחר דיונים בנושא הודיעה ממשלת ניו זילנד כי יוקם כוח מתנדבים שישרת לצידם של כוחות האו"ם בקוריאה. למרות התנגדותו של מפקד הצבא, שסבר כי כוח כזה לא יחזיק את עצמו באופן עצמאי, הוקם חיל המשלוח שכלל 1,044 מתנדבים. בהמשך הצטרפו כוחות חיל רגלים וארטילריה וגורמי סיוע. הכוחות הראשונים הגיעו בערב השנה החדשה לפוסן וב-21 בינואר 1951 הצטרפו לבריגדת חיל רגלים של הצבא הבריטי. הניו זילנדים הוטלו מיד לסערת הקרבות ובמשך השנתיים וחצי הבאות לקחו חלק בפעולות רבות שבסופן נסוגו יחד עם כוחות האו"ם מעבר לקו הרוחב 38.
היסטוריה > התפתחות מבנה הכוחות

במהלך שנות החמישים צבא ניו זילנד נשלח להשתתף במצב החירום המלאי ובעימות בין מלזיה לאינדונזיה. יחידה מיוחדת אווירית הוקמה לצורך השתתפות בעימותים אלה, אך רוב הכוחות באו מקרב כוחות חיל הרגלים.
ב-1957 הוחלט על הפסקת תוכנית האימונים להגנת החופים. במקביל צומצמו כמויות הטנקים והתותחים שהצבא החזיק. ב-1961 פורקה הדיוויזיה הניו זילנדית ולאחר כמה שלבים נותרה בסדר גודל של בריגדה אחת. ב-1983 בוצע ארגון מחדש של הצבא והמפקדה הכללית שלו פוצלה למפקדת הכוחות (Land Force Command) ולמפקדת הסיוע (Support Command). מפקדת הכוחות שהייתה מורכבת מכוח המשימה הראשון שהיה אחראי על הגנת האי הצפוני ומכוח המשימה השלישי שהיה אחראי על הגנת האי הדרומי, אחראית על הכוחות המבצעיים, על ניהול מערך כוח האדם ועל ניהול התרגילים הגדולים. פיקוד הסיוע אחראי על ההדרכה האישית של הלוחמים, על שירותי התחזוקה, על לוגיסטיקה ותחזוקת הבסיסים.
החל משנות השישים שירתו חיילי צבא ניו זילנד במלחמת וייטנאם, במזרח טימור ובאפגניסטן. צבא ניו זילנד השתתף במספר רב של משימות שמירת שלום במסגרת מנגנון הפיקוח על שביתת הנשק בין ישראל ומדינות ערב – UNTSO, ברודזיה, בכוח המשקיפים הרב-לאומי – MFO בסיני, בקמבודיה, בסומליה, בבוסניה, בסיירה לאון, במוזמביק, באנגולה, בבוגנוויל, באיי שלמה ובסודאן.
בספטמבר 2010 הועסק הצבא בסיוע לכוחות החירום לאחר רעידת האדמה שאירעה באי הדרומי. הצבא סייע באכיפת עוצר לילה שהוטל לבקשת הממשלה והרשויות המקומיות כדי למנוע ביזה.
זיכרון המלחמות

יום אנזא"ק הוא היום השנתי הראשי שבו מציינת ניו זילנד את זיכרון נופליה. זהו היום בו נחתו לראשונה הכוחות בגליפולי, מפני שהכוונה ביום הזה היא להזכיר את כל הנופלים בכל המלחמות בה הייתה ניו זילנד מעורבת לאורך השנים. ביום זה מתקיימים טקסים ואירועי זיכרון במקומות רבים בהשתתפות כל כוחות הצבא.
יום הזיכרון לזכרם של הנופלים במלחמת העולם הראשונה חל ב-11 בנובמבר, יום סיום המלחמה ב-1918 והמשותף לכל מדינות חבר העמים הבריטי שלחמו במלחמה, מצוין אף הוא בטקסים ומצעדים ובתפילות בכנסיות ביום א' הסמוך. עם זאת, יום אנזא"ק משמעותי יותר והפרופיל של יחידות הצבא באירועים בו גבוה יותר. בנוסף מצוינות יחידות צבא שונות ימי זיכרון משלהן בתאריכים שונים.
משימות נוכחיות

נכון להיום משרתים 73 חיילים של צבא ניו זילנד ב-11 משימות ב-8 מדינות:
אפגניסטן – 23 חיילים.
סיני – 23 חיילים כחלק מכוח המשקיפים הרב-לאומי – MFO.
קבוצות קטנות שמשרתות במשימות שמירת שלום של האו"ם ברחבי העולם.
מבנה פיקודי

בראש צבא ניו זילנד עומד "מפקד הצבא" (Chief of Army), שהוא בדרגתו מייג'ור גנרל (מקביל לדרגת אלוף בצה"ל. נכון להיום מפקד הצבא הוא מייג'ור גנרל ארתור דייוויד (דייב) גוון (Arthur David (Dave) Gawn) מפקד הצבא אחראי על קידומם ואימונם של הכוחות הנדרשים לביצוע החלטות הממשלה. מפקד פיקוד הכוחות (land component commander) הוא האחראי על פעילותן של היחידות המבצעיות שהן הבריגדה הראשונה ויחידת הכוחות המיוחדים. יחידת ההדרכה אחראית על בתי הספר הצבאיים:
בית הספר הקרבי
בית הספר לארטילריה
בית הספר ללוגיסטיקה
בית הספר לטקטיקה
בית הספר לקשר
בית הספר למודיעין
בית הספר לאימון מקצועי
בית הספר להנדסה צבאית
הרגימנטים והגייסות של צבא ניו זילנד הם:
רגימנט חיל הרגלים המלכותי של ניו זילנד
הכוחות המיוחדים האוויריים של ניו זילנד
הגייס המלכותי המשוריין ניו זילנד
הרגימנט הארטילרי המלכותי של ניו זילנד
גייס ההנדסה המלכותי של ניו זילנד
גייס הקשר המלכותי של ניו זילנד
רגימנט הלוגיסטיקה המלכותי של צבא ניו זילנד
גייס הרפואה המלכותי של צבא ניו זילנד
גייס הסיעוד המלכותי של צבא ניו זילנד
גייס רפואת השיניים המלכותי של צבא ניו זילנד
גייס המשטרה הצבאית המלכותי של ניו זילנד
גייס המודיעין של ניו זילנד
השירות המשפטי של צבא ניו זילנד
בית הספר המשותף לאימוני כיבוי אש
תזמורת צבא ניו זילנד